CELEX: C2004/262/64
Language: et
Date: 2004-10-23 00:00:00
Title: Kohtuasi T-279/04: Editions Odile Jacob SAS'i 8. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/33
            
         Editions Odile Jacob SAS'i 8. juuli 2004. aasta hagi Euroopa Ühenduste Komisjoni vastu
   (Kohtuasi T-279/04)
   (2004/C 262/64)
   Kohtumenetluse keel: prantsuse
   Editions Odile Jacob SAS, asukoht Pariis, esitas 8. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hagejat esindavad advokaadid: Olivier Freget ja Wilko van Weert, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni 7. jaanuari 2004. aasta otsus, millega tunnistati koondumine ühisturuga ja Euroopa Majanduspiirkonna lepingu toimimisega kokkusobivaks (asi nr COMP7M.2987 – Lagardère/Natexis/VUP) (1);
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Vaidlustatud otsusega otsustas komisjon mitte olla vastu sellele, et äriühing Lagardère omandab kontrolli teatud varade üle, mis kuuluvad äriühingule Vivendi Universal Publishing, keda kontrollib Investima, keda omakorda kontrollib Natexis Banques Populaires, millest määruse (EMÜ) nr 4064/89 (2) artikli alusel teatati komisjonile 14. aprillil 2003, ning tunnistada koondumine ühisturu ja EMP lepinguga kokkusobivaks tingimusel, et pakutud kohustusi täidetakse.
   Hageja, keda tema enda sõnul vaidlustatud otsus otseselt ja isiklikult puudutab, kuna ta osales aktiivselt selle vastuvõtmisele eelnenud haldusmenetluses, nõuab otsuse tühistamist väites esiteks, et komisjon on rikkunud määrust nr 4064/89. Hageja arvates ei saa pank Natexis toetuda nimetatud direktiivi artikli 3 lõike 5 punktis a ettenähtud erandile, kuna ta omandas äriühingu Vivendi Universal Publishing alles pärast seda, kui oli võtnud endale kohustuse müüa see äriühing edasi äriühingule Lagardère. Lisaks sellele on komisjon on eksinud, määratledes kõnealuse projekti ainukontrolli omandamisena, kuigi tegelikult oli tegemist äriühingute Lagardère ja Natexis poolt ühiskontrolli omandamisega, millest oleks tulnud teatada määruse 4064/89 artikli 4 lõike 2 alusel.
   Samuti väidab hageja, et komisjon on rikkunud määruse nr 4064/89 artikli 6 lõiget 1 ja artikli 2 lõike 1 punkti a, kuna ta on võtnud teate kõnealuse koondumise kohta vastu enam kui 4 kuud pärast koondumise toimumist ja määranud äriühingule Lagardère järjest tähtaegu, mille tulemusel otsuse tegemine lükkus edasi 9 kuu võrra. Samuti on komisjon äriühingu Lagardère tegeliku võimu hindamisel teinud ilmse kaalutlusvea.
   Ka väidab hageja, et komisjon on rikkunud määruse 4064/89 artiklit 2 ja teinud ilmse kaalutlusvea seetõttu, et vaidlustatud otsus tugevdab äriühingu Lagardère turgu valitsevat seisundit. Samuti väidab hageja, et määruse nr 4064/89 artikli 8 lõikega 2 on vastuolus see, et komisjon nõustus loovutamise kohustusega, mis ei võimalda ei põhimõtteliselt ega ka rakendamistingimuste tõttu taastada tõhusat konkurentsi. Lõpuks väidab hageja, et vaidlustatud otsuse on puudulikult põhjendatud osas, mis puudutab kõnealuse kohustuse mõju turu ülesehitusele tegelikus kontekstis.
   
      (1)  ELT L 125, 28.4.2004, lk 54.
   
      (2)  Nõukogu 21. detsembri 1989. aasta määrus (EMÜ) nr 4064/89 kontrolli kehtestamise kohta ettevõtjate koondumiste üle (EÜT L 257/90, lk 13).